MS «Silvestre»

MS «Silvestre» var en norskbygd betongbåt, bygget i 1919.

Under første verdenskrig ble det bygd en serie mindre skip med armert betong som byggemateriale; ett av dem var MS «Silvestre». «Silvestre» var en lastebåt med betongskrog, bygget ved Fougner Staalbeton Skibsbygningscompagni i Moss i 1919. «Silvestre» hadde flere søsterskip: «Namsenfjord», «Nicanor», «Carlos» og «Andres». Skipet ble bygd for rederiet Magnus Blikstad A/S i Hølen og fra 1920 Skibs A/S Maderas i Kristiania.Dykkepedia, besøkt 1.10.2014 Knapphet på jern og stål under første verdenskrig var grunnen til at man valgte betong som byggemateriale.

På vei fra Son til Kragerø gikk «Silvestre» på Svartskjærbåen utenfor Budal vest for Tjøme. Vraket har siden forliset i 1925 vært et landemerke i skjærgården ved Tjøme.RA kulturminnesøk besøkt 1.aug.17 Vraket er lett synlig fra Tjøme, og er et kulturminne. Koordinater 59°07'23"N 10°22'28"E

Referanser

Kategori:Norske lasteskip
Kategori:Motorskip
Kategori:Kulturminner i Færder
Kategori:Skip fra 1919
Kategori:Skip bygget i Norge
Kategori:Artikler i sjøfart-prosjektet